วันนี้ตื่นเช้ามารู้สึกเจ็บจี้ดๆที่หน้าอกฝั่งขวา ขยับตัวจะรู้สึกเจ็บเพิ่ม​ มีปวดหัว​ บางครั้งปวดไปถึงหูเลย ปกติไม่ได้ทำงานหนัก​ หรือยกของอะไร ยังไม่ได้ไปรักษาที่ใดครับ​ เคยสูบบุหรี่​ ปัจจุบันเลิกสูบได้1ปี แล้ว​ ไม่ดื่มสุรา​ ไม่มีโรคประจำตัว ขอบ​สำหรับ​คำตอบ​ล่วงหน้าครับ
สวัสดีค่ะะ อาการเจ็บจี๊ดที่หน้าอกขวา อาจเกิดจาก-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากเยื่อหุ้มปอดอักเสบ มักสัมพันธ์กับการหายใจเข้าออกการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากเจ็บมากและบ่อยขึ้นเรื่อยๆ สัมพันธ์กับการหายใจ ควรไปพบแพทย์เพื่อตรวจเพิ่มเติม